Թափանցիկ գեղեցկություն

«Թափանցիկ գեղեցկություն» (), ռեժիսոր Դեյվիդ Ֆրենկել - ի  ամերիկյան դրամա։ Նկահանանվել է 2016 թվականին։ Համաշխարհային պրեմիերան տեղի է ունեցել 2016 թվականի դեկտեմբերի 12-ին։

Սյուժե 
Նյու-Յորքյան գովազդային գործակալության կորպորատիվի ժամանակ ձեռնարկության գլուխ Հովարդ Ինլեթն արտասանում է մոտիվացնող խոսք։ Երեք տարի անց Հովարդը դժբախտանում է. մահանում է դուստրը, և բաժանվում է կնոջից։ Դստեր մահը Հովարդի համար լուրջ հոգեբանական տրավմա էր։ Աշխատանքի փոխարեն Հովարդը մի քանի օր շարունակ կառուցում էր կոնստրուկցիաներ և հետո քանդում դրանք։ Հովարդի գործընկեր Ուիթ Յարդսհեմն իր աշխատակիցներին պատմում է նրանց լավ հնարավորություն ունենալու՝ վաճառելու գործակալության մասին, քանի որ նրանք մի շարք հաճախորդներ են կորցնում Հովարդի անգործության պատճառով, որովհետև նրանք սովորել էին աշխատել Հովարդի հետ։ Ուիթն ամեն կերպ փորձում է խոսել Հովարդի հետ, բայց չի կարողանում։

Ուիթը վարձում է մասնավոր խուզարկու Սալի Փրայսին, որը բացահայտում է նրա դավաճանությունը, արդյունքում՝ Ուիթի կինը բաժանվում է նրանից։ Ուիթը և իր երկու աշխատակիցներ Սայմոնը և Քլերը հուսով են, որ խուզարկուն կգտնի ինչ-որ մի քայլ, որը կապացուցի Հովարդի անգործունակությունը և թույլ կտա նրանց հանգիստ վաճառել գործակալությունը։ Հետևելով Հովարդին՝ Փրայսը ոչ մի արտասովոր պահվածք չի նկատում, բայց նկատում է, որ Հովարդը երեք նամակ է գցում փոստային արկղ և անօրինական կերպով վերցնում այդ նամակները։ Պարզվում է՝ Հովարդը նամակներ է գրել ոչ թե իրական մարդկանց, այլ երեք հասկացությունների․ սեր, ժամանակ և մահ։

Մի անգամ, երբ Ուիթը անցնում էր աշխատանքի թեկնածուների կողքով, լսում է մի նշանաբան իրենց գործակալության համար, որը նրան շատ է դուր գալիս։ Բայց նշանաբանը հնչեցնելուց հետո աղջիկն անմիջապես հեռանում է։ Ուիթը հետևում է նրան և հայտնվում է մի փոքրիկ տարածքում, որտեղ երեք դերասաններ ներկայացման փորձ էին անում, և ծանոթանում է նրա հետ։ Աղջիկը՝ Էմին, տղան՝ Րաֆֆին, և ծեր կինը՝ Բրիջիթը, երազում էին ներկայացնել մի պիես, որի համար չունեին միջոց։ Ուիթը, Սայմոնը և Քլերը առաջարկում են դերասաններից յուրաքանչյուրին 20 հազար դոլար, որի դիմաց նրանք պետք է կատարեին Սիրո, Ժամանակի և Մահվան դերերը, խոսեին Հովարդի հետ՝ իր գրած նամակների մասին։

Առաջինը Հովարդին է մոտենում Բրիջիթը, որը ներկայացավ որպես Մահ։ Այդ պահին նրանց կողքով իր թոռնիկի հետ անցնում է Սալի Փրայսը և ձևացնում են, որ լսում են միայն Հովարդին և չեն հասկանում՝ ում հետ է նա զրուցում։ Րաֆֆին՝ Ժամանակի տեսքով, գրասենյակում հանդիպում է Հովարդին, իսկ Քլերը մտնում է սենյակ և ձևացնում, որ Հովարդը սենյակում մենակ է։ Վերջինս սկսում է մտածել իր հոգեկան վիճակի մասին։ Էմիի՝ Սիրո հետ հանդիպումը ավելի է խորացնում Հովարդի կասկածները։ Բայց դա քիչ էր գործակալության վաճառքի իրականացման համար։ Դրանից հետո Ուիթը, Սայմոնը և Քլերն առաջարկում են դերասաններին ևս մեկ անգամ հանդիպել Հովարդի հետ, բայց այս անգամ այդ ամենը պետք է նկարահանվեր և դերասաններին հեռացնեին տեսանյութից։ Էմին չի համաձայնվում և հեռանում է։

Ֆիլմի ընթացքում պարզ է դառնում, որ Ուիթը, Սայմոնը և Քլերը նույնպես խնդիրներ ունեն։ Ուիթի դուստրը չի ներում նրան, քանի որ նա դավաճանել է մորը։ Քլերը ամբողջովին նվիրվել է աշխատանքին և կարիերային, որ ժամանակ չի գտել ընտանիք կազմելու և երեխաներ ունենալու համար։ Իսկ Սայմոնը մահացու հիվանդ է, բայց դրա մասին գիտի միայն Բրիջիթը։

Հովարդը, սկսելով հասկանալ իր հոգեկան վիճակը, որոշում է մասնակցել Մեդելինի հավաքներին, որը կատարում էր ծնողահավաքներ, որոնք ծանր հիվանդությունների պատճառով կորցրել են իրենց երեխաներին։ Հովարդը ոչ մի կերպ չի կարողանում հաղթահարել ինքն իրեն, որպեսզի արտասանի իր աղջկա և հիվանդության անունը։ Մեդելինը նույնպես պատմում է՝ դեռևս սիրում է իր ամուսնուն՝ չնայած նրանց բաժանվելուն, իսկ ամուսինն իր հերթին նախկին կնոջը բացիկ էր ուղարկել՝ «Եթե մենք նորից անծանոթներ լինեինք» գրությամբ։

Ուիթը գտնում է Էմիին և աղջիկը համաձայնում է օգնել միայն այն պայմանով, որ Ուիթը ամեն կերպ կփորձի մտերմանալ իր դստեր հետ։ Կրկնակի հանդիպումը Մահվան, Ժամանակի և Սիրո հետ Հովարդի մոտ ագրեսիա է առաջացնում, նա սկսում է գոռալ դերասանների վրա։ Հավաքի ժամանակ Հովարդին են ցույց տալիս այդ հոլովակները, որտեղ նա կռվում է դատարկության հետ։ Հովարդը հիասթափվում է իր աշխատակիցների արարքներից, բայց ստորագրում է կազմակերպության վաճառքի փաստաթղթերը։

Հովարդը որոշում է Սուրբծննդյան տոներին այցելել Մեդելինին և նկատում է, որ նա լաց է եղել։ Մեդելինը պատմում է, որ նայել է այն հոլովակները, որտեղ իր ամուսինը խաղում էր դստեր հետ։ Մեդելինը նորից է հարցնում՝ ինչպես էին անվանում իր դստերը և ինչ հիվանդության պատճառով է նա մահացել, բայց Հովարդը նախկինի պես չէր կարողանում խոսել այդ մասին։ Մեդելինը Հովարդին է տալիս ամուսնու ուղարկած բացիկը՝ «Եթե մենք նորից անծանոթներ լինեինք» գրությամբ, և միացնում է հոլովակը։ Պարզվում է՝ հենց Հովարդն է կնոջ նախկին ամուսինը։ Հաղթահարելով ցավը՝ Հովարդին հաջողվում է ասել աղջկա անունը և մահվան պատճառը, որից հետո նրանք դառնում են այն հին և սիրող զույգը։

Դերերում

Երաժշտություն

Բոնուս-թրեքեր

Արձագանքներ 
Ֆիլմն արժանացել է կինոքննադատների բացասական արձագանքներին։ «Rotten Tomatoes» կայքում ֆիլմը ստացել է միայն 14 % դրական գնահատական՝ 163 քվեարկումից, «Metacritic» կայքում՝ 100 բալից՝ 23 բալ՝ 40 քվեարկումից։ Դերասանական կազմը առաջադրվել է «Ոսկե ազնվամորի» մրցանակին՝ «էկրանի վատագույն դուետ» կատեգորիայում՝ «Ինչ-որ մի ժամանակ հարգված դերասանների խումբ» ձևակերպմամբ։

Ծանոթագրություններ

Արտաքին հղումներ 
 

Ամերիկյան դրամա ֆիլմեր
Անգլերեն ֆիլմեր
2016 ֆիլմեր
Ամերիկյան ֆենտեզի ֆիլմեր
Ամերիկյան ռոմանտիկ ֆիլմեր
Warner Bros. ֆիլմեր
Նյու Յորքում նկարահանված ֆիլմեր
2010-ականների դրամա ֆիլմեր
Ամերիկյան ֆիլմեր
2010-ականների ֆենտեզի ֆիլմեր
2010-ականների ռոմանտիկ դրամա ֆիլմեր
Նյու Լայն Սինեմայի ֆիլմեր
Ֆիլմեր մահվան մասին